7. april, 2022. godine

Prema odluci potrošača brend Merix je sedmi put dobitnik nagrade „Moj izbor“

Beograd – U sklopu kampanje „Najbolje u Srbiji”, koju sprovodi udruženje „Moja Srbija”, uz podršku Grada Beograda i Centra potrošača Srbije, održana je svečana dodela priznanja „Moj izbor” 2022., za najbolje brendove u svojoj kategoriji. Brend Merix je po sedmi put osvojio ovu vrednu nagradu za najbolji proizvod u kategoriji „Kozmetika i sredstva za higijenu“, koja je ujedno i pokazatelj da su potrošači u Srbiji prepoznali kvalitet ovog proizvoda i da je upravo Merix favorit u odabiru deterdženta za pranje veša domaće proizvodnje.

„Veoma smo ponosni na činjenicu da su potrošači ponovo izabrali naš brend Merix kao najbolji u kategoriji ,Kozmetika i sredstva za higijenu’. Sa tradicijom dugom skoro 40 godina, Merix je brend uz koji su odrasle mnoge generacije u našoj zemlji. Ove godine Henkel Srbija obeležava veliki jubilej – 20 godina uspešnog poslovanja u Srbiji. Tokom svih tih godina potrošači su nam bili i ostali najveća motivacija da napredujemo i unapređujemo naše poslovanje, zato smo neizmerno ponosni kada nas upravo oni nagrade. Veliko hvala organizatorima akcije ,Moj izbor’ na zalaganju i podsticanju razvoja domaće proizvodnje“, istakla je Jelena Stojanović iz odeljenja korporativnih komunikacija kompanije Henkel.

Glasanje za priznanje „Moj izbor“ organizovano je u dva kruga – u prvom su glasali korisnici interneta, dok je u drugom krugu, u koji su se plasirali samo favoriti, glasanje izvršeno na terenu, širom Srbije.

Brend Merix je autentični srpski brend sa tradicijom dugom skoro 40 godina, a pored velike konkurencije koja je brojala oko 1.000 domaćih proizvoda i brendova, Merix je i ove godine ostao omiljeni među potrošačima u Srbiji.

O Henkelu

Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2021. godini, kompanija Henkel ostvarila je prodaju veću od 20 milijardi evra i korigovani operativni profit od oko 2,7 milijardi evra. Henkel zapošljava više od 52.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkom svrhom, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX. Za više informacija, molimo vas posetite [www.henkel.com](http://www.henkel.com).

Foto materijal je dostupan na **www.henkel.rs/odnosi-s-javnoscu**

Kontakt Jelena Gavrilović Šarenac Jelena Stojanović

Telefon +381 11 207 22 09 +381 11 207 21 86

E-mail jelena.sarenac@henkel.com jelena.stojanovic@henkel.com

Henkel Srbija d.o.o.